CELEX: 32013D1130(01)
Language: ro
Date: 2013-10-24 00:00:00
Title: Decizia Consiliului ministerial al Comunității Energiei D/2013/03/MC-EnC privind prelungirea duratei Tratatului de instituire a Comunității Energiei

30.11.2013   
            
            
               RO
            
            
               Jurnalul Oficial al Uniunii Europene
            
            
               L 320/81
            
         DECIZIA CONSILIULUI MINISTERIAL AL COMUNITĂȚII ENERGIEI
   D/2013/03/MC-EnC
   privind prelungirea duratei Tratatului de instituire a Comunității Energiei
   CONSILIUL MINISTERIAL AL COMUNITĂȚII ENERGIEI,
   având în vedere Tratatul de instituire a Comunității Europene (denumit în continuare „tratatul”), în special articolul 97,
   întrucât:
   
               (1)
            
            
               Tratatul a fost semnat la 25 octombrie 2005 și a intrat în vigoare la 1 iulie 2006.
            
         
               (2)
            
            
               În conformitate cu articolul 97, tratatul se încheie pe o perioadă de 10 ani de la data intrării în vigoare și pentru prelungirea acestuia este necesară o decizie a Consiliului ministerial.
            
         
               (3)
            
            
               Comunitatea Energiei s-a dovedit a fi un cadru eficient pentru cooperarea regională în domeniul energiei.
            
         
               (4)
            
            
               Comunitatea Energiei urmează îndeaproape evoluțiile de la nivelul politicii energetice a Uniunii Europene și și-a asumat angajamente care vor continua după 2016.
            
         
               (5)
            
            
               Prelungirea tratatului a fost sprijinită în mod deschis de către instituțiile Uniunii Europene (1), precum și de Grupul permanent la nivel înalt în cadrul reuniunilor sale din 19 iunie și 23 octombrie 2013,
            
         ADOPTĂ PREZENTA DECIZIE:
   Articolul 1
   Prelungirea duratei Tratatului de instituire a Comunității Energiei
   Durata tratatului se prelungește cu 10 ani.
   Articolul 2
   Intrarea în vigoare
   Prezenta decizie intră în vigoare la data adoptării.
   
      Adoptată la Belgrad, 24 octombrie 2013.
      
         
            Pentru Consiliul ministerial
         
         Z. MIHAJLOVIĆ
      
   
   
      (1)  Raportul Comisiei către Parlamentul European și Consiliu în temeiul articolului 7 din Decizia 2006/500/CE, 10.3.2011, COM(2011) 105 final; Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor privind securitatea aprovizionării cu energie și cooperarea internațională – „Politica energetică a UE: angajarea în relații cu parteneri din afara frontierelor noastre”, 7.9.2011, COM(2011) 539 final; Concluziile reuniunii din 24 noiembrie 2011 a Consiliului Uniunii Europene privind consolidarea dimensiunii externe a politicii energetice a UE.